Honda Motorcycle and Scooter India

**Honda Motorcycle and Scooter India** Pvt. Ltd (HMSI) on vuonna 1999 perustettu intialainen, erityisesti kaksipyöräisten moottoriajoneuvojen (mopot ja moottoripyörät) valmistukseen keskittynyt yhtiö. Se on japanilaisen Honda Motor Company Ltd:n  sataprosenttisesti omistama tytäryhtiö.

Intian suosituin skootterimalli on Honda-merkkinen (Honda Activa). Esimerkiksi pelkästään vuoden 2015 tammi–toukokuussa Honda Activaa myytiin Intiassa yli miljoona kappaletta ja vuositasolla skootterimallin myynti ylitti 2,46 miljoonaa kappaletta. Activa-skottereita raportoitiin myydyn Intiaan jo yli 10 miljoonaa kappaletta. Honda on oman ilmoituksensa mukaan noussut Intian suurimmaksi kaksipyöräisten valmistajaksi ja myyjäksi. Toisen lähteen mukaan Hondan osuus Intian skootterimarkkinoista oli 59 prosenttia ja kaikista kaksipyöräisten markkinoista 28 prosenttia. Kaksipyöräisissä suurin eli 37 prosentin markkinaosuus olisi tämän lähteen mukaan Hero MotoCorpilla.

Intia on Hondalle keskeinen markkina-alue, sillä yhtiö myy maailmanlaajuisesti eniten moottoripyöriä ja muita kaksipyöräisiä moottoriajoneuvoja juuri Intiassa. Intia toi alkuvuonna 2016 jo 29 prosenttia Hondan maailmanlaajuisesta kaksipyöräisten moottoriajoneuvojen myynnistä. HMSI myi vuoden 2016 toisen neljänneksen eli huhti–kesäkuun aikana Intiassa yhteensä 1,23 miljoonaa kaksipyöräistä moottoriajoneuvoa, mikä oli 16 prosenttia Hondan toiseksi suurinta markkina-aluetta Indonesiaa (1,06 milj. kpl) enemmän. Intian markkinoilla Honda katsoo voivansa yhä kasvaa; sen sijaan Indonesian ja Vietnamin kaltaisilla kyllästyneillä markkinoilla, joissa Hondalla on jo 70-80 prosentin markkinaosuus, kasvumahdollisuudet ovat vähäisemmät.
 
Hondan HMSI:llä on tuotantoa usealla paikkakunnalla Intiassa:
* Manesar, Gurgaon, Haryana (Hondan Intian pääkonttori)
* Tapukara, Alwar, Rajasthan
* Narsapuran teollisuusalue, Bengaluru, Karnataka
* Vithalapur, Gujarat.
Honda-konsernilla on Intiassa myös omaa autonvalmistusta (vuonna 1995 perustettu Honda Cars India Ltd., HCIL) sekä generaattoreita, moottoreita, pumppuja ja ruohonleikkureita valmistava yhteisyritys (Honda Siel Power Products Ltd, HSPP, josta Hondan omistusosuus 67&nbsp;%). Intian automarkkinoilla Honda on kuudenneksi suurin toimija noin viiden prosentin markkinaosuudella.
 
Kaksipyöräisten moottoriajoneuvojen  osuus oli budjettivuonna 2015–2016 yhteensä 80 prosenttia Intian moottoriajoneuvojen markkinoista (18&nbsp;829&nbsp;786 kpl; henkilöautot 3&nbsp;413&nbsp;859 kpl eli 14&nbsp;%, 3-pyöräiset 933&nbsp;950 kpl eli 3&nbsp;% ja hyötyajoneuvot 782&nbsp;814 kpl eli 3&nbsp;%). Kaksipyöräisten tuotantomäärä kasvoi edellisvuodesta noin 1,8 prosenttia (2014–2015 tuotanto 18,489 milj. kpl). Autoja valmistettiin yhteensä 4,126 miljoonaa, missä nousua oli 7,3 prosenttia edellisvuoteen.


Kuva:HONDA EV-Cub Concept at the Tokyo Motor Show 2015.jpg|HMSI esitteli sähkömopedikonseptiaan (EV-Cub) vuoden 2016 alussa Auto Expo 2016:ssa Intiassa.
Kuva:Osaka Motor Show 2015 (207) - Repsol Honda RC213V.JPG|Kilpamoottoripyöräilijä Marc Marquezin RC 213V, oli myös esillä Autoexpo 2016:ssa.


## Lähteet

## Aiheesta muualla
*Honda 2-wheelers to showcase 10 models at Auto Expo 2016 (24.1.2016)  (economictimes.indiatimes.com)